THCOM จัดเต็ม! กำไร Q3/59 โต 63%
THCOM ค่าใช้จ่ายลด มีกำไรจากอัตราแลกเปลี่ยน กำไร Q3/59 โต 63% มาที่ 433.77 ลบ. จากปีก่อนที่ 265.29 ลบ. ขณะที่ 9 เดือนแรกมีกำไร 1.73 พันลบ. จากปีก่อนที่ 1.38 พันลบ.
10 พ.ย. 2559

บริษัท ไทยคม จำกัด (มหาชน) หรือ THCOM รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 433.77 ล้านบาท หรือมีกำไรสุทธิ 0.40 บาทต่อหุ้น เพิ่มขึ้น 63.51% จากช่วงเดียวกันของปีก่อนที่มีกำไรสุทธิ 265.29 ล้านบาท หรือมีกำไรสุทธิ 0.24 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 1.73 พันล้านบาท หรือมีกำไรสุทธิ 1.57 บาทต่อหุ้น เพิ่มขึ้น 25.25% จากช่วงเดียวกันของปีก่อนที่มีกำไรสุทธิ 1.38 พันล้านบาท หรือมีกำไรสุทธิ 1.26 บาทต่อหุ้น
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อนเนื่องจากบริษัทมีกำไรจากอัตราแลกเปลี่ยน เทียบกับช่วงเดียวกันในปีก่อนที่มีผลขาดทุนจากอัตราแลกเปลี่ยน นอกจากนี้บริษัทยังมีค่าใช้จ่ายโดยรวมลดลง